Tan waa kala bixii xaqa iyo baadilka hase ahaatee taariikhda ayaa waxay nagu xukumeysaa in aan runta isu sheegno, haddii aan dooneyno in geedi socodka nabadda la gaaro laguna dhaqmo waa in aan gacmaha isqabsannaa, dabcan Madaxweynaha qudhiisa waxaa u qorsheysan barnaamijyo badan uu dal iyo dibaddba uu dib ugu soo nooleynayo, waxaana u qorsheysan in uu muujiyo howl dhaxalgal u ahaan doono shacabka Soomaaliyeed, intaasoo keliya ma ahan, waxa aad ugu muhimsan wax qabadkiisu kuna billaabi doonaa ammaan darrada caddaaladda oo la sugo, wuxuuna uu ku dadaali doonaa sidii uu u suuro gelin lahaa degenaashaha shacbiga iyo sidii uu uga bixin lahaa abaaraha soo noq-noqday, kuwaasoo xitaa caalamka uu marar badan ka hadlay, waayo mar waxaan ka cabanaa abaaro, marna daadad xaaqa dadka iyo xoolaha.
